දකුණු අප්‍රිකාවේ සංචාරයක නිරතව සිටින ශ්‍රී ලංකා කාන්තා ක්‍රිකට් පිල හා දකුණු අප්‍රිකා කාන්තා ක්‍රිකට් පිල අතර පැවැති දෙවැනි එක්දින තරගය ලකුණු 67කින් පරාජයට පත්වූ ශ්‍රී ලංකා පිල තරග 3කින් සමන්විත එක්දින තරගාවලිය 2-0ක් ලෙස දැනටමත් පරාජයට පත්වී සිටියි.දෙපිල අතර පෙරේදා පැවැති දෙවැනි එක්දින තරගයේ පළමුව පන්දුවට පහරදුන් දකුණු අප්‍රිකාව ඕවර 50 අවසානයේ කඩුලු 3කට ලකුණු 274ක් ලබාගත් අතර ශ්‍රී ලංකා පිලට නියමිත ඕවර 50 අවසානයේ රැස්කරගත හැකිවූයේ කඩුලු 8කට ලකුණු 207ක් පමණි.ජ්‍යෙෂ්ඨ ක්‍රීඩිකාවන් වන ශ්‍රී ලංකා පිලේ නායිකා ‍ශෂිකලා සිරිවර්ධන පන්දු යැවිමේ දී කඩුලු 2ක් දවාලූ අතර පිත්තෙන් දස්කම් දක්වමින් ලකුණු 68ක් රැස් ක‍ළ අතර චමනී සිරිවර්ධන ලකුණු 40ක් ලබා ගැනීමට සමත්වූවාය.